Lav et referat af nedenstående tekst:

Tekst:
En advarsel er fredag eftermiddag sendt ud til borgere, der får besøg af hjemmehjælpere i Vesthimmerland. - De sidste dage har der været enkelte tilfælde, hvor personer har søgt at få adgang til ældres hjem ved at udgivet sig for at være fra Vesthimmerlands Kommunes hjemmehjælp eller visitation. Der har været tale om en mand, og en kvinde, og i et af tilfældene er det lykkedes at stjæle en tegnebog, skriver Vesthimmerlands Kommune på sin Facebook-side. - Alle Vesthimmerlands Kommunes hjemmehjælpere bærer uniform med navneskilte, og skal kunne fremvise billedlegitimation med kommunens logo. I tvivlstilfælde kan man bede om ID eller ringe til de telefonnumre, man har fået udleveret. På billedet ses en af kommunens egne hjemmehjælpere i sommeruniform

Referat:
Vesthimmerlands Kommune opfordrer borgere, naboer og pårørende til borgere, der får hjemmehjælp til at være ekstra opmærksomme, hvis der kommer et ansigt, de ikke kender.